b'\n_START_ARTICLE_\nAdam Luthar\n_START_SECTION_\n\xc5\xbdivljenjepis\n_START_PARAGRAPH_\nAdam Luthar se je rodil v Sebeborcih v stari plemi\xc5\xa1ki dru\xc5\xbeini Luthar (Luttar), ki je 29. avgusta 1596 Rudolf II. podelil plemisko listino in grb. Dru\xc5\xbeina je posedovala posestva v Sebeborcih, zato se je njihov priimek v\xc4\x8dasih zapisoval kot Szembiborczy. Njegov o\xc4\x8de je bil Franc Luthar (roj. 1844), mati pa Suzana roj. Franko (roj. 1853)._NEWLINE_Osnovno \xc5\xa1olo je obiskoval v Puconcih in na Hodo\xc5\xa1u, klasi\xc4\x8dno gimnazijo pa v \xc5\xa0oporonu, kjer je prav tako \xc5\xa1tudiral teologijo. \xc5\xa0tudij je nadaljeval na univerzi v Leipzigu. Kot kaplan je slu\xc5\xbeboval v Kri\xc5\xbeevcih pri Ivanu Berkeju in nato dalj\xc5\xa1i \xc4\x8das v Murski Soboti, pri \xc5\xa0tevanu Kovat\xc5\xa1u . 1. septembra 1913 je nastopil slu\xc5\xbebo rednega duhovnika v Puconcih, kjer je deloval vse do svoje smrti 1972. Bil je glavni urednik D\xc3\xbcsevnega liszta, sodeloval pa je tudi pri pripravi Evangelicsanszkega kalendarja. Zgledoval se je pri protestantskih prednikih ter izdajal knjige z versko zgodovinsko vsebino, molitvenike in prozo v prekmur\xc5\xa1\xc4\x8dini ter imel tesne stike s prekmurskimi izseljenci po svetu. Kralj Aleksander I. Kara\xc4\x91or\xc4\x91evi\xc4\x87 ga je leta 1928 odlikoval z Redom sv. Save (V. stopnje). Poro\xc4\x8dil se je z \xc5\xa0arolto roj. Fliszar, s katero sta imela dva sinova in eno h\xc4\x8derko._NEWLINE_Sodeloval je pri pripravi in tiskani izdaji literarnih del Jano\xc5\xa1a Kardo\xc5\xa1a in Jano\xc5\xa1a Flisarja, npr. Moses i Josua (1929), ali Zvr\xc3\xa1\xc4\x8di me Gospodne (1936).'